O **Universidad de Las Palmas de Gran Canaria Club de Fútbol**, coñecido como **Universidade das Palmas**, foi un club de fútbol de España, da cidade das Palmas de Gran Canaria na illa de Gran Canaria. Foi fundado en 1994 e desapareceu en 2011, logo de ser descendido a Terceira División por impagamentos.

Historia
--------

En 1994, grazas ao xuíz Gómez Cáceres, axudado pola experiencia comercial dos irmáns Morales, comezou a escribirse a curta pero rápida historia do **Vegueta-Universidad**. Anos máis tarde cambiouse o nome polo de **Universidade de Las Palmas de Gran Canaria Club de Fútbol** e o club comezou a ascender categorías, chegando a militar en Segunda B en tan só 4 anos, e en só 6 chegou á Segunda División.

Na tempada 2001/02, Alfredo Morales decide fusionarse coa UD Las Palmas, prexudicando a toda a cadea de filiais do Universidad e obtendo el un posto na xunta directiva da UD Las Palmas.

Na tempada 2002/03, as cousas volven á súa canle e sae da presidencia do club Alfredo Morales, tomándoa de novo Francisco José Gómez Cáceres, desvinculando ao club da UD Las Palmas e tomando de novo total independencia.

O 7 de xullo de 2011, o club grancanario confirmaba a súa disolución como club de fútbol tras o seu descenso a terceira división por falta de pagamentos denunciada pola Asociación de Futbolistas Españois e ante a imposibilidade de asumir unha débeda que roldaba os dous millóns de euros, pola cal tiña os ingresos bloqueados.

Uniforme
--------

* **Uniforme titular**: Camiseta, pantalón e medias azuis.
* **Uniforme suplente**: Camiseta, pantalón e medias amarelas dourado.

Estadio
-------

Vista do estadio Pepe Gonçalvez.

*Artigo principal**:* Estadio Pepe Gonçalvez.
O Universidad xogaba os seus partidos no **Estadio Pepe Gonçalvez**, que ten unha capacidade para 3.000 espectadores, e que comparte co Las Palmas Atlético. É propiedade do concello das Palmas de Gran Canaria.

Outros estadios nos que xogou foron o estadio de *Tafira*, *Municipal de Maspalomas*, *Insular* e *Alfonso Silva*.

Datos do club
-------------

* **Tempadas en 1ª**: 0
* **Tempadas en 2ª**: 1
* **Tempadas en 2ªB**: 12
* **Tempadas en 3ª**: 1
* **Tempadas en Categorías Rexionais**: 3
* **Mellor posto na liga**: 20º (2ª división, tempada 00-01)

### Historial na liga

| **Tempada** | **Categoría** | **Posto** |
| --- | --- | --- |
| 1994/95 | 2ª Rexional | 1º  |
| 1995/96 | 1ª Rexional | 1º  |
| 1996/97 | Preferente | 1º  |
| 1997/98 | 3ª | 1º  |
| 1998/99 | 2ªB | 2º |
| 1999/00 | 2ªB | 1º  |
| 2000/01 | 2ª | 20º  |
| 2001/02 | 2ªB | 4º |
| 2002/03 | 2ªB | 1º |

| **Tempada** | **Categoría** | **Posto** |
| --- | --- | --- |
| 2003/04 | 2ªB | 10º |
| 2004/05 | 2ªB | 2º |
| 2005/06 | 2ªB | 1º |
| 2006/07 | 2ªB | 4º |
| 2007/08 | 2ªB | 6º |
| 2008/09 | 2ªB | 12º |
| 2009/10 | 2ªB | 4º |
| 2010/11 | 2ªB | 5º |

Xogadores destacados
--------------------

|  |  |
| --- | --- |
| * Darino
* Diego Herrera
* Marcelo Romagnoli
* España Alemaña Aarón
* España Nacho Franco
* España Alberto Hernández
* España Sergio Hernández
* España Jotha
* España  Daniel Olsson
* España Paulino
 | * España Ismael Santana
* España Koldo Sarasúa
* España Marcos Sequeiros
* España Jonathan Sesma
* España Francis Suarez
* España Pedro Vega
* España José Zahinos
* Romano Sion
* Uruguai Nicolás Hernández
* Jonay Hernández
 |

Palmarés
--------

### Torneos nacionais

* **Segunda División B de España (3)**: 1999-00, 2002-03, 2005-06.
* **Terceira División de España (1)**: 1997-98.
* Subcampión da Segunda División B (2): 1998-99, 2004-05.

### Torneos amigables

* **Trofeo Teide (1)**: 2000.
* **Torneo de San Ginés (1)**: 2006.
* **Memorial Carlos Fuentes (3)**: 2005, 2008, 2009.

Notas
-----

1. 1 2  Desaparece o Universidad de Las Palmas Marca, 7 de xullo de 2011

Véxase tamén
------------

### Ligazóns externas

* Sitio web oficial